A BIZOTTSÁG HATÁROZATA
(2005. május 30.)
a vírusos vérfertőzés (VHS), illetve a fertőző vérképzőszervi elhalás (IHN) halbetegség tekintetében a „mentes övezet” vagy „nem mentes övezetben lévő mentes halgazdaság” minősítés megszerzésére irányuló programok jóváhagyásáról szóló 2003/634/EK határozat I. mellékletének módosításáról
(az értesítés a C(2005) 1563. számú dokumentummal történt)
(EGT vonatkozású szöveg)
(2005/414/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 10. cikke (2) bekezdésére,
mivel:
(1)
A 2003/634/EK bizottsági határozat (2) a különböző tagállamok által benyújtott programokat hagyja jóvá és sorolja fel. A programoknak az a célja, hogy lehetővé tegyék a tagállamok számára a továbbiakban olyan eljárások kezdeményezését, amelyek során egy-egy övezet vagy nem mentes övezetben lévő halgazdaság elnyerheti a „mentes övezet” vagy „nem mentes övezetben lévő mentes halgazdaság” minősítést a vírusos vérfertőzés (VHS), illetve a fertőző vérképzőszervi elhalás (IHN) halbetegség tekintetében.
(2)
Olaszország a 2004. szeptember 23-i keltezésű levelében pályázatot nyújtott be a „Zona valle di Tosi” övezet területén alkalmazandó program jóváhagyására. A benyújtott pályázat megfelel a 91/67/EGK irányelv 10. cikkének, így a program elfogadásra kerül.
(3)
A 2003/634/EK határozatot ezért ennek megfelelően módosítani kell.
(4)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/634/EK határozat I. melléklete a következő ponttal egészül ki a 3.5. pont után:
„3.6. OLASZORSZÁG ÁLTAL 2004. SZEPTEMBER 23-I TOSCANA RÉGIÓBAN BENYÚJTOTT PROGRAM A KÖVETKEZŐKRE VONATKOZÓAN:
Zona Valle di Tosi
-
A Vicano di S. Ellero folyó vízgyűjtő területe a forrásoktól a Raggioli falu közelében található Il Greto gátig”.
2. cikk
Ennek a határozatnak a tagállamok a címzettjei.
Kelt Brüsszelben, 2005. május 30-án.